ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση εργασίας κατά τις Κυριακές και εξαιρέσιμες ημέρες, προσωπικού της Διεύθυνσης Αρχεί-
ων, Μουσείων, Βιβλιοθηκών του καταργηθέντος
Ν.Π.Δ.Δ. «Δημοτικού Οργανισμού Εκπαίδευσης
Παιδιού, Αθλητισμού και Πολιτισμού  - ΔΗ.ΠΕ.ΘΕ.
Δήμου Βόλου», που μεταφέρθηκε στον Δήμο Βόλου από 1.1.2024 για το έτος 2024.
Εξουσιοδότηση υπογραφής στους Προϊσταμένους
των Διευθύνσεων και Τμημάτων του Εθνικού Οργανισμού Φαρμάκων.
ΑΠΟΦΑΣΕΙΣ
Αριθμ.  20510
(1)
Καθιέρωση εργασίας κατά τις Κυριακές και εξαιρέσιμες ημέρες, προσωπικού της Διεύθυνσης Αρχεί-
ων, Μουσείων, Βιβλιοθηκών του καταργηθέντος
Ν.Π.Δ.Δ. «Δημοτικού Οργανισμού Εκπαίδευσης
Παιδιού, Αθλητισμού και Πολιτισμού - ΔΗ.ΠΕ.ΘΕ.
Δήμου Βόλου», που μεταφέρθηκε στον Δήμο Βόλου από 1.1.2024 για το έτος 2024.
Ο ΔΗΜΑΡΧΟΣ ΒΟΛΟΥ
Έχοντας υπόψη:
1. Τις διατάξεις των άρθρων 48 και 176 του Κώδικα
Κατάστασης Δημοτικών και Κοινοτικών υπαλλήλων
(ν. 3584/2007, Α’ 26), καθώς και τις διατάξεις του άρθρου
20 του ν. 4354/2015 «Διαχείριση των μη εξυπηρετούμενων δανείων, μισθολογικές ρυθμίσεις και άλλες επείγου-
σες διατάξεις εφαρμογής της συμφωνίας δημοσιονομικών
στόχων και διαρθρωτικών μεταρρυθμίσεων» (Α΄ 176), με
τις οποίες ρυθμίζεται, από 1/1/2016, το θέμα της απασχόλησης του προσωπικού, μεταξύ άλλων και των Ο.Τ.Α., πέρα
από το υποχρεωτικό ωράριο εργασίας, για την αντιμετώπιση εποχικών, έκτακτων ή επειγουσών υπηρεσιακών
αναγκών, καθώς και για την εξυπηρέτηση των αναγκών
των υπηρεσιών που λειτουργούν σε 24ωρη βάση ή όλες
τις ημέρες του μήνα.
2. Το γεγονός ότι, σύμφωνα με τις διατάξεις της παρ. 1
του άρθρου 7 του ν. 4354/2015, στο πεδίο εφαρμογής του
εν λόγω νόμου εμπίπτει το μόνιμο προσωπικό, καθώς και
το προσωπικό ιδιωτικού δικαίου αορίστου και ορισμένου
χρόνου.
3. Την υπό στοιχεία 2/31029/ΔΕΠ/6-5-2016 (ΑΔΑ: ΩΛ9ΣΗ-0ΝΜ) αναθεωρημένη εγκύκλιο του Υπουργείου Οικο-
νομικών με την οποία δίνονται οδηγίες για την εφαρμογή
των προαναφερόμενων διατάξεων.
4. Τις διατάξεις της παρ.  1 του άρθρου 20 του
ν. 4354/2015, σύμφωνα με τις οποίες οι αποφάσεις καθιέρωσης υπερωριακής εργασίας δημοσιεύονται στην
Εφημερίδα της Κυβερνήσεως και ισχύουν από τη δημοσίευσή τους.
5. Το υπ’ αρ. 8780/1-2-2024 έγγραφο του Αναπληρωτή
Προϊσταμένου της Διεύθυνσης Αρχείων, Μουσείων, Βιβλιοθηκών του καταργηθέντος Ν.Π.Δ.Δ. «Δημοτικού Οργανι-
σμού Εκπαίδευσης Παιδιού, Αθλητισμού και Πολιτισμού ΔΗ.ΠΕ.ΘΕ. Δήμου Βόλου», στο οποίο επισημαίνεται ότι για
την αντιμετώπιση των αναγκών του Τμήματος Μουσείων
και Ιστορικών Ερευνών, απαιτείται η υπερωριακή εργασία
προσωπικού, το οποίο θα απασχολείται στη μόνιμη λειτουργία του Μουσείου Πόλης και του Μουσείου Πορταριάς
κατά τις Κυριακές και εξαιρέσιμες ημέρες για το έτος 2024.
6. Την υπ’ αρ. 8160/15-1-2021 (Β΄ 224) απόφαση του
Συντονιστή Αποκεντρωμένης Διοίκησης Θεσσαλίας - Στερεάς Ελλάδας περί έγκρισης καθιέρωσης διευρυμένου
ωραρίου λειτουργίας των Διευθύνσεων του «Δημοτικού
Οργανισμού Εκπαίδευσης Παιδιού, Αθλητισμού και Πολιτισμού - ΔΗ.ΠΕ.ΘΕ. Δήμου Βόλου», αλλά και το γεγονός ότι
από 1/1/2024 ο Δήμος Βόλου είναι ο καθολικός διάδοχος
του συγκεκριμένου Οργανισμού ως προς τα δικαιώματα
και τις υποχρεώσεις που έχουν αναληφθεί.
7. Την ύπαρξη σχετικών πιστώσεων στους κωδικούς του
προϋπολογισμού του Δήμου Βόλου, οικονομικού έτους
2024, αποφασίζουμε:
Την καθιέρωση της υπερωριακής εργασίας μόνιμου
και με σχέση εργασίας Ιδιωτικού Δικαίου Αορίστου Χρόνου προσωπικού της Διεύθυνσης Αρχείων, Μουσείων,
Βιβλιοθηκών του καταργηθέντος Ν.Π.Δ.Δ. «Δημοτικού
Οργανισμού Εκπαίδευσης Παιδιού, Αθλητισμού και Πολιτισμού - ΔΗ.ΠΕ.ΘΕ. Δήμου Βόλου» που μεταφέρθηκε
στον Δήμο Βόλου από 1.1.2024, κατά τη διάρκεια του
έτους 2024, για τους λόγους που αναλυτικά εκτέθηκαν
στο σκεπτικό της παρούσας απόφασης, ως εξής:
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1755
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1755/19.03.2024
Προτεινόμενος αριθμός μονίμων υπαλλήλων
Εργασία Κυριακών και εξαιρέσιμων ημερών
πέραν της υποχρεωτικής
Ένας (1) υπάλληλος κλάδου ΠΕ Αρχαιολόγων
Σύνολο ωρών απασχόλησης:192
Ενδεικτική οικονομική επιβάρυνση: 800,00 €
Κωδικός Πίστωσης που θα επιβαρυνθεί: 15-6012.301 ποσού 800,00 €
Προτεινόμενος αριθμός ΙΔΑΧ υπαλλήλων
Εργασία Κυριακών και εξαιρέσιμων ημερών
πέραν της υποχρεωτικής
Δύο (2) υπάλληλοι ειδικότητας Βιβλιοθηκονόμων ΤΕ
1.536
Δύο (2) υπάλληλοι ειδικότητας Γραφιστριών ΔΕ
Ένας (1) υπάλληλος ειδικότητας Διοικητικού - Οικονομικού ΠΕ
Ένας (1) υπάλληλος ειδικότητας Διοικητικού ΠΕ (Φιλολογίας)
Ένας (1) υπάλληλος ειδικότητας Κλητήρων ΔΕ
Ένας (1) υπάλληλος ειδικότητας Φυλάκων ΔΕ
Σύνολο ωρών απασχόλησης: 1.536
Ενδεικτική οικονομική επιβάρυνση: 5.000,00 €
Κωδικός Πίστωσης που θα επιβαρυνθεί: 15-6022.301 ποσού 5.000,00 €
Η κατανομή των ωρών απασχόλησης του πιο πάνω προσωπικού θα γίνεται κάθε φορά ανάλογα με τις ανάγκες της
Υπηρεσίας και, σε κάθε περίπτωση, λαμβανομένων υπόψη των χρονικών ορίων της παρ. Α-2α του άρθρου 20 του
ν. 4354/2015, σύμφωνα με τα οποία η υπερωριακή απασχόληση ορίζεται μέχρι 120 ώρες/εξάμηνο για κάθε υπάλληλο.
Η χορήγηση της υπερωριακής αποζημίωσης θα γίνεται με βεβαίωση του οικείου Διευθυντή περί της υπερωριακής
απασχόλησης των υπαλλήλων.
Η απόφαση αυτή να δημοσιευθεί στην Εφημερίδα της Κυβερνήσεως.
Βόλος, 8 Μαρτίου 2024
Ο Δήμαρχος
ΑΧΙΛΛΕΑΣ ΜΠΕΟΣ
I
Aριθμ. 28747
(2)
Εξουσιοδότηση υπογραφής στους Προϊσταμένους των Διευθύνσεων και Τμημάτων του Εθνι-
κού Οργανισμού Φαρμάκων.
Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ
ΕΘΝΙΚΟΥ ΟΡΓΑΝΙΣΜΟΥ ΦΑΡΜΑΚΩΝ
Έχοντας υπόψη:
1. Τις διατάξεις:
α) Του ν. 1316/1983 «Ίδρυση, Οργάνωση και Αρμοδιότητες του ΕΟΦ» (Α’ 3) και ιδίως του άρθρου 6 παρ. ΙΙ
περ. 12.
β) Του π.δ. 142/1989 «Οργανισμός του ΕΟΦ» (Α’ 68),
όπως τροποποιήθηκε με το π.δ. 151/1993 (Α’ 61).
γ) Του Κώδικα Κατάστασης Δημοσίων Πολιτικών
Διοικητικών Υπαλλήλων και Υπαλλήλων Ν.Π.Δ.Δ»
(ν. 3528/2007, Α’ 26).
δ) Του ν. 4368/2016, άρθρο 57 «Μέτρα για την επιτάχυνση του κυβερνητικού έργου και άλλες διατάξεις»
(A΄ 21).
2. Τις αποφάσεις:
α) Την υπό στοιχεία Γ4β/οίκ.:58948/8-11-2023 απόφαση του Υπουργού Υγείας (ΥΟΔΔ 1219) διορισμού του
Προέδρου του ΕΟΦ.
β) Την υπό στοιχεία Γ4β/οίκ.37870/29-06-2022
(Υ.Ο.Δ.Δ. 538) απόφαση του Υπουργού Υγείας, περί διορισμού Α’ Αντιπροέδρου του ΕΟΦ.
γ) Την υπό στοιχεία Γ4β/οίκ. 59255/9-11-2023 (Υ.Ο.Δ.Δ.
1237) απόφαση του Υπουργού Υγείας, περί διορισμού Β
Αντιπροέδρου του ΕΟΦ.
δ) Την υπό στοιχεία Γ4β/οίκ.:61301/22-11-2023
(Υ.Ο.Δ.Δ. 1286) απόφαση του Υπουργού Υγείας περί
αντικατάστασης μελών του Διοικητικού Συμβουλίου
του ΕΟΦ.
3. Τις υπηρεσιακές ανάγκες.
4. Το γεγονός ότι από τις διατάξεις αυτής της απόφασης
δεν προκαλείται δαπάνη σε βάρος του κρατικού προϋπολογισμού, αποφασίζουμε:
Εξουσιοδοτούμε τους Προϊσταμένους των Διευθύνσεων του Εθνικού Οργανισμού Φαρμάκων να υπογράφουν
τα ακόλουθα έγγραφα:
1. Την υπογραφή εγγράφων με τα οποία:
Α. Ζητούνται και παρέχονται Υπηρεσιακές πληροφορίες ή στοιχεία από άλλες Υπηρεσίες, Αρχές και Φορείς,
αναγκαίες για τον τομέα της αρμοδιότητάς τους και
εφόσον δεν εμπίπτουν σε νομίμως προστατευόμενο
απόρρητο.
Β. Ζητούνται και παρέχονται πληροφορίες, στοιχεία ή
δικαιολογητικά από ιδιώτες, υπό την αυτή ως άνω προϋπόθεση.
2. Την έκδοση πιστοποιητικών και βεβαιώσεων επί των
αντικειμένων της αρμοδιότητάς τους.
3. Την υποβολή εισηγήσεων προς το ΔΣ/ΕΟΦ ή τον
Πρόεδρο ΔΣ/ΕΟΦ για θέματα σχετικά με τις αρμοδιότητες των Διευθύνσεών τους.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1755/19.03.2024
4. Την αναγκαία, για την άσκηση των αρμοδιοτήτων
τους, αλληλογραφία με Υπηρεσίες, Αρχές, Φορείς, επιχειρήσεις προϊόντων αρμοδιότητας ΕΟΦ και πολίτες.
5. Εσωτερικά υπηρεσιακά έγγραφα.
6. Τις διαπιστωτικές πράξεις που προβλέπει ρητά η
κείμενη νομοθεσία.
Πέραν των ανωτέρω, χορηγούμε εξουσιοδότηση υπογραφής στις ακόλουθες περιπτώσεις:
1. Στον Δ/ντή Διοικητικού:
Α) Τις άδειες πάσης φύσεως (εκτός των εκπαιδευτικών
και των υπηρεσιακών) όλου του προσωπικού με προσυπογραφή των Προϊσταμένων των οργανικών μονάδων
πλην των Προϊσταμένων Δ/νσεων καθώς και των Προϊσταμένων Τμημάτων που στερούνται Προϊσταμένου
Διεύθυνσης.
Β) Για τη χορήγηση των εκπαιδευτικών και των υπηρεσιακών αδειών, απαιτείται προσυπογραφή των Προϊ-
σταμένων των οργανικών μονάδων.
Γ) Η αρμοδιότητα της υπογραφής για τη χορήγηση
πάσης φύσεως αδειών (κανονικών, αναρρωτικών, γονικών, εκπαιδευτικών, υπηρεσιακών κ.λπ.) των Προϊστα-
μένων Δ/νσεων και των Προϊσταμένων Τμημάτων που
στερούνται Προϊσταμένου Διεύθυνσης, παραμένει στο
Πρόεδρο.
2. Στον Δ/ντή Οικονομικού:
A) Την υπογραφή και υποβολή στο Ελεγκτικό Συνέδριο, καταστάσεων αποδόσεως λογαριασμού Χρημα-
τικών Ενταλμάτων Προπληρωμής, που έχουν εκδοθεί
βάσει αποφάσεων των αρμοδίων οργάνων.
B) Την υπογραφή των φύλλων μεταβολών των τροποποιήσεων του προϋπολογισμού που συντάσσονται
βάσει αποφάσεων του ΔΣ/ΕΟΦ, καθώς και των πινάκων
του προϋπολογισμού οι οποίοι συντάσσονται ομοίως
βάσει αποφάσεων του ΔΣ/ΕΟΦ.
Γ) Τις αποφάσεις έγκρισης δαπάνης που εκδίδονται
βάσει νομίμων δικαιολογητικών.
Δ) Τα γραμμάτια εισπράξεως τα οποία εκδίδονται βάσει των Εxtrait που αποστέλλονται από την Τράπεζα της
Ελλάδος.
Ε) Την υπογραφή τριπλότυπων περιληπτικών καταστάσεων βεβαιώσεως υπόχρεων μετά των χρηματικών
καταλόγων που αποστέλλονται στις Δ.Ο.Υ., από το Τμήμα
Ελέγχου Είσπραξης Πόρων.
ΣΤ) Την υποβολή καταστάσεων στατιστικών στοιχείων.
Στον Τμηματάρχη Λογιστικών Διαδικασιών της Διεύθυνσης Οικονομικού, ως ορισμένου με αποφάσεις της
Διοίκησης, ως φορολογικού εκπροσώπου του ΕΟΦ πιστοποιημένου στο taxis net.
Α) Την υπογραφή και την υποχρεωτικά ηλεκτρονική
υποβολή των κάτωθι:
- Φορολογικές Δηλώσεις Εισοδήματος και Προσωρινών Δηλώσεων παρακρατούμενων φόρων.
- Συγκεντρωτικές καταστάσεις βεβαιώσεων αποδοχών
του προσωπικού.
- Συγκεντρωτικές καταστάσεις βεβαιώσεων παρακρατούμενων φόρων από προμήθειες.
Β) Την υπογραφή των κάτωθι:
- Tων καταστάσεων απόδοσης πάσης φύσεως κρατήσεων υπέρ τρίτων και Δημοσίου.
- Tων βεβαιώσεων αποδοχών προσωπικού και παρακρατούμενων φόρων.
3. Στον Δ/ντή Ελέγχου Παραγωγής και Κυκλοφορίας
Προϊόντων:
Α) Τη χορήγηση αδειών δυνατότητας προδρόμων
ουσιών.
Β) Την θεώρηση των βιβλίων που τηρούν οι εταιρείες
για την διακίνηση Α’ υλών, ετοίμων προϊόντων αρμοδιότητας ΕΟΦ και προδρόμων ουσιών.
Γ) Την έγκριση των αδειών μεταφοράς της παραγωγικής διαδικασίας.
Δ) Την παροχή άδειας δωρεάν χορήγησης προϊόντων.
Ε) Τον διορισμό των υπευθύνων στις επιχειρήσεις αρμοδιότητας ΕΟΦ που εμπίπτουν στο αντικείμενο αρμο-
διότητας της Διεύθυνσης.
ΣΤ) Την υπογραφή των Νοσοκομειακών Παραγγελιών
μέσω ΙΦΕΤ (ατομικές και για ανάγκες κλινικής) και της
διάθεσης για ατομική χρήση (μέσω ιδιωτικών φαρμακείων) των φαρμακευτικών προϊόντων για ανθρώπινη
χρήση που δεν κυκλοφορούν στην Ελλάδα.
Ζ) Την χορήγηση πιστοποίησης συμμόρφωσης με το
πρότυπο της Παγκόσμιας Οργάνωσης Υγείας,
4. Στον Δ/ντή Αξιολόγησης Προϊόντων:
Α) Την υπογραφή βεβαιώσεων εγγραφής στο Μητρώο
Κατασκευαστών Ιατροτεχνολογικών Προϊόντων.
Β) Τους χαρακτηρισμούς προϊόντων.
Γ) Τη χορήγηση των αδειών εκτελωνισμού ετοίμων
προϊόντων και Α’ υλών φαρμάκων για ανθρώπινη και
κτηνιατρική χρήση, βιολογικών προϊόντων, καλλυντικών, συμπληρωμάτων διατροφής, τροφίμων ειδικής
διατροφής, βιοκτόνων, ιατροτεχνολογικών προϊόντων,
βιολογικών προϊόντων αίματος καθώς και των αδειών
εκτελωνισμού φαρμάκων για κλινικές μελέτες.
Δ) Τη χορήγηση αδειών εκτελωνισμού μικροποσοτήτων για ιδιωτική χρήση.
5. Στον Δ/ντή Διοικητικών Υπηρεσιών Ελέγχου Προϊόντων:
Α) Την υπογραφή αποφάσεων τροποποιήσεων αδειών
κυκλοφορίας και ανανεώσεων.
Β) Τη χορήγηση στοιχείων που ζητούνται από επίσημες
αρχές άλλων χωρών.
Γ) Την υπογραφή των περιλήψεων που αποστέλλονται
προς δημοσίευση στο Εθνικό Τυπογραφείο και αφορούν
εγκρίσεις αδειών κυκλοφορίας ή και ανακλήσεων.
Δ) Τις άδειες παράλληλης εισαγωγής φαρμάκων.
6. Στον Δ/ντή Εργαστηρίων:
Α) Τα Πορίσματα Εργαστηριακών Ελέγχων.
Β) Την πρόσκληση προς τους ενδιαφερομένους για
κατ’ έφεση εργαστηριακό έλεγχο «μη κανονικών» προϊόντων.
7. Στον Δ/ντή Φαρμακευτικών Μελετών και Έρευνας:
Α) Την υπογραφή για τακτική ενημέρωση της ηλεκτρονικής εφαρμογής του Εθνικού Συνταγολογίου και τις Ει-
σηγήσεις προς την Επιτροπή Εθνικού Συνταγολογίου.
Β) Την απευθείας επικοινωνία με τους επαγγελματίες
υγείας, αναγκαία για τους τομείς αρμοδιοτήτων της Διεύθυνσης.
Γ) Την έγκριση των εκπαιδευτικών υλικών στα πλαίσια
Σχεδίων Διαχείρισης Κινδύνου.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1755/19.03.2024
Δ) Τη διαβίβαση αναφορών ανεπιθύμητων ενεργειών
προς τους ΚΑΚ, τον ΕΜΑ ή άλλες αρχές.
Ε) Τις τροποποιήσεις κλινικών μελετών.
ΣΤ) Τις εγκριτικές ή απορριπτικές αποφάσεις πρώιμης
πρόσβασης και «εκτός ενδείξεων».
Οι παραπάνω εξουσιοδοτήσεις υπογραφής ασκούνται
στα πλαίσια των προβλεπομένων από το άρθρο 6 του
ν. 1316/1983 όπως ισχύει σήμερα.
Τις πράξεις για τις οποίες χορηγείται η παρούσα εξουσιοδότηση υπογραφής δύναται να υπογράψει οποτεδή-
ποτε ο Πρόεδρος του ΕΟΦ, οσάκις κρίνει τούτο σκόπιμο,
καθώς και ο Α’ Αντιπρόεδρος, σε περίπτωση απουσίας
ή κωλύματός του ή, εφόσον εμπίπτουν στην παραπάνω
απόφαση μεταβίβασης αρμοδιοτήτων.
Οποιαδήποτε άλλη απόφαση εξουσιοδότησης υπογραφής ή μεταβίβασης αρμοδιοτήτων σε υπαλλήλους
του ΕΟΦ παύει να ισχύει από της δημοσιεύσεως της
παρούσας.
Η απόφαση αυτή να δημοσιευθεί στην Εφημερίδα της
Κυβερνήσεως.
Χολαργός, 7 Μαρτίου 2024
Ο Πρόεδρος
ΕΥΑΓΓΕΛΟΣ ΜΑΝΩΛΟΠΟΥΛΟΣ

[Source: 20240201755.pdf | Tokens: 12335]